**LĒMUMS IEPIRKUMA**

“**Par reprezentatīvo un informatīvo izdales materiālu piegādi**”

(identifikācijas Nr.RPP 2018/13)

**4.daļā**

Rīgā, 2018.gada 6.septembrī

Iesniegtie piedāvājumi iepirkuma “Par reprezentatīvo un informatīvo izdales materiālu piegādi”, identifikācijas Nr.RPP 2018/13 (turpmāk – Iepirkums), 4.daļā:

1. SIA “Watermelon” piedāvātā cena ir 1 250.00 (viens tūkstotis divi simti piecdesmit euro, 00 centi).
2. SIA “PRO-BALTIC” piedāvātā cena ir EUR 1 250.00 (viens tūkstotis divi simti piecdesmit euro, 00 centi) bez PVN.
3. SIA “SwanGifts” piedāvātā cena ir EUR 1 300.00 (viens tūkstotis trīs simti euro, 00 centi) bez PVN.
4. SIA “GEKA” piedāvātā cena ir EUR 1 300.00 (viens tūkstotis trīs simti euro, 00 centi) bez PVN.

SIA “Watermelon”, SIA “PRO-BALTIC”, SIA “SwanGifts” un SIA “GEKA” iesniegtie piedāvājumi Iepirkuma 4.daļā atbilst Iepirkuma nolikumā noteiktajām prasībām.

Iepirkuma 4.daļā zemāko cenu par 5000 želejas konfekšu iepakojumiem EUR 1 250.00 (viens tūkstotis divi simti piecdesmit euro, 00 centi) piedāvā divi pretendenti – SIA “Watermelon” un SIA “PRO-BALTIC”.

Pamatojoties uz Nolikuma 5.5.apakšpunktu, kurā noteikts: “Ja vismaz divi piedāvājumi atbilst Nolikuma prasībām un piedāvāta vienāda cena, priekšroka tiks dota tā pretendenta piedāvājumam, kurš piedāvā īsāko trūkumu novēršanas termiņu”, noskaidrots, ka arī trūkumu novēršanas termiņš abiem iepriekš minētajiem pretendentiem ir vienāds – 5 (piecas) dienas. Saskaņā ar Nolikuma 5.7.apakšpunktu, ja vismaz divi piedāvājumi atbilst Nolikuma prasībām un piedāvāta vienāda cena un vienāds trūkumu novēršanas termiņš, priekšroka tiks dota tā pretendenta piedāvājumam, kurš piedāvā īsāko piegādes termiņu. SIA “Watermelon” piedāvātais piegādes veikšanas termiņš ir 60 (sešdesmit) dienas no pasūtījuma veikšanas dienas, savukārt SIA “PRO-BALTIC” piedāvātais termiņš ir 35 (trīsdesmit piecas) dienas no pasūtījuma veikšanas dienas.

**Iepirkuma komisijas lēmums:**

Atzīt par saimnieciski visizdevīgāko piedāvājumu un Iepirkuma 4.daļā piešķirt līguma slēgšanas tiesības SIA “PRO-BALTIC” par kopējo līguma summu EUR 1 250.00 (viens tūkstotis divi simti piecdesmit euro, 00 centi) bez PVN.